23/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Nº de expediente: IN407A 409/2008

Resolución do 26 de xuño de 2009 do Departamento Territorial da Consellería de Economía e Industria de A Coruña, de Autorización Administrativa, Aprobación do Proxecto de Execución e Declaración de Utilidade pública, en concreto, da instalación eléctrica que se cita (N° EXPTE: IN407A 409/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. I., R. B. T. A., Berdomás Situación: Oroso. Características Técnicas: Liña eléctrica de media tensión aérea a 20 kV., cunha lonxitude de 0,883 Km., coa orixe na L. M. T., Ordes entre C. T. Oroso (Expte.: 30.942) e C. T. Falmega (Expte.: 257/02), e final no C. T. proxectado, con condutor LA-56. Centro de transformación intemperie, cunha potencia de 50 kVA., e unha relación de transformación de 20.000/400-230 V. Rede de baixa tensión, cunha lonxitude de 0,285 Km., coa orixe no C. T. proxectado, en condutor RZ., e sobre apoios de formigón. Concello de Oroso. Resultan os seguintes feitos: Primeiro.-A petición someteuse a información pública por Acordo do 13 de outubro de 2008, de la Delegación Provincial, publicada no DOG do 25 de novembro de 2008, no BOP de A Coruña do 14 de novembro de 2008 e no xornal El Ideal Gallego de 5 de novembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Don Weiwei Monjas Farrugia, propietario do predio n°1, solicita que se modifique o trazado da liña, có fin de que os prexuízos ocasionados sexan os mínimos e aínda así, Ile sexa abonado un importe razoable polos danos ocasionados. Don Hernando Jesus Drezaliu Artieda, propietario do predio n°2, solicita que se desvíe o trazado polas zonas de masas comúns e así non prexudicar aos propietarios particulares. Dona Sandra Elisabeth Rowlands Vynnyk, propietaria do predio n°3, solicita que se proceda ao desvío do trazado polas zonas de masas comúns, evitando os prexuízos a particulares e procédase por parte da Administración á comprobación do exposto, ante a imposibilidade de asumir a contratación de persoal cualificado. Don Tomas Fernando Francas Argesanu e outros afectados, propietarios dos predios 9, 10, 11, 12, 12/1 e 3, solicitan que se modifique o trazado da liña, aproveitando a tiña actual, có fin de que os prexuízos ocasionados sexan os mínimos. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte.: Predio n° 1, fai mención ao artigo 58 da Lei 54/1997 de 27 de novembro do Sector Eléctrico sobre os dereitos do dono do predio servinte. No caso de que ol proxecto sexa autorizado, será no seu momento o Xurado de Expropiación de Galicia, o encargado de valorar os prexuízos que se producen no predio. Manifesta que o proxecto realizouse conforme ao Decreto 3151/68 de 28 de novembro R. T. L. E. A. T., sen que existan prohibicións nin limitacións á constitución da servidume. Que o trazado adaptouse aos lindeiros e camiños existentes na zona, salvo nuns 147 metros, entre os apoios 1 e 2 e desde o apoio 3 ao final, a liña discorre paralela ao camiño, tal e como solicita o alegante. Predios n° 2 e 3, contesta ás alegacións o mesmo que á titular do predio n°1. Manifesta tamén, que non existen na zona as masas comúns que su disposición posibilite la realización do trazado desta liña sobre elas, polo que sempre se verán afectadas propiedades particulares. Predios 9, 10, 11, 12, 12/1 e 3, manifesta que o proxecto realizouse conforme o Decreto 3151/68, de 28 de novembro, R. T. L. E. A. T., sen que existan prohibicións nin limitacións á constitución da servidume. En referencia ao reforzamento da liña de baixa tensión existente, que solicitan os alegantes, esta empresa manifesta que esa actuación non solucionaría os problemas de calidade ey seguridade do subministro eléctrico no lugar de Berdomas. Que ol trazado adaptouse aos lindeiros dos camiños existentes na zona, salvo nun tramo de 147 metros entre os apoios números 1 e 2 e desde o apoio número 3 ao final, a tiña discorre paralela ao camiño. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Autorizar, aproba-lo proxecto de execución e declarar de utilidade publica,. en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 26 de xuño de 2009 Tristana Moraleja Gómez Xefa Territorial da Coruña